หากตรวจพบว่าเป็นไวรัสตับอักเสบบีแบบเรื้อรัง มีโอกาสรักษาให้หายไมครับ และมีโอกาสมากน้อยเพียงใดครับ
สวัสดีค่ะ โรคไวรัสตับอักเสบชนิดบีเป็นโรคที่มีการติดเชื้อไวรัสของตับ ซึ่งมีสาเหตุมาจากการติดเชื้อไวรัสตับอักเสบ บี (HBV) การติดเชื้อนี้อาจนำไปสู่โรคร้ายที่เป็นอันตรายต่อตับและชีวิตได้ เช่น ตับวาย ตับแข็ง และมะเร็งตับ โดยการติดเชื้อไวรัสตับอักเสบ บี สามารถติดต่อกันได้ผ่านทางสารคัดหลั่งที่มาจากร่างกาย เช่น ติดต่อได้ทางเลือด (การรับเลือดและผลิตภัณฑ์ของเลือด) ติดต่อผ่านเข็มฉีดยา การฝังเข็ม หรืออุปกรณ์ที่มีเชื้อปนเปื้อน หรือติดต่อได้จากการมีเพศสัมพันธ์ทางสารคัดหลั่งหากเป็นโรคนี้แบบเรื้อรัง คือร่างกายไม่สามารถกำจัดเชื้อออกไปได้ ก็อาจจะมีภาวะดังกล่าวไปตลอด สำคัญคือต้องพยายามควบคุมไม่ให้โรคทำลายตับ โดยแนะนำติดตามอาการกับแพทย์อย่างต่อเนื่อง เพื่อเฝ้าระวังค่าการทำงานของตับและอัลตราซาวน์ตับดูเป็นระยะ ในระหว่างนี้งดปัจจัยอื่นๆที่อาจทำลายตับ เช่นการดื่มแอลกอฮอล์ การมีไขมันในเลือดสูง รวมทั้งควรไปฉีดวัคซีนป้องกันไวรัสตับอักเสบชนิดอื่นๆเช่น A ไว้ด้วยเช่นกันอ่านเพิ่มเติม